**ᓇᒻᒥᓂᕆᔭᐅᔪᓅᖓᔪᑦ ᐃᖅᑲᓇᐃᔭᖅᑎᑦᑎᓂᕐᒧᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ[[1]](#footnote-1)**

**ᐱᖃᓯᐅᔾᔨᔪᓕᐅᕐᓂᖅ ᐃᖅᑲᓇᐃᔭᕈᓐᓇᖅᑐᓂᑦ**

ᐅᓪᓗᒥᐅᓕᖅᑐᒥᑦ ᐊᔾᔨᒌᖏᑦᑐᑦ ᐊᒻᒪ ᐊᑭᑦᑐᖃᐅᑎᔪᓂᑦ ᓇᒻᒥᓂᕆᔭᐅᔪᓂᑦ, ᐅᔭᐅᖅᑕᐅᕙᓪᓕᐊᓕᕐᒪᑕ ᓇᒻᒥᓂᕆᔭᐅᔪᑦ ᑕᒪᒃᑭᓐᓂ ᐊᖏᔪᓂᑦ ᒥᑭᔪᓂᓪᓗ ᓯᕗᓪᓕᖅᐸᐅᓗᑎ ᖃᓄᖅᑑᕈᓐᓇᓂᕐᒥᑦ, ᐱᕙᓪᓕᐊᓂᖏᖅ, ᐊᒻᒪ ᑭᓱᑐᐃᓐᓇᐃᑦ. ᓇᒻᒥᓂᕆᔭᐅᔪᖅ ᐃᖅᑲᓇᐃᔭᖅᑎᑖᕈᓐᓇᖅᑐᖅ ᐱᓯᒪᑦᑎᓗᓂ;ᓗ ᐃᖅᑲᓇᐃᔭᖅᑎᓂᑦ ᐃᖅᑲᓇᐃᔭᖅᑎᐅᔪᑦ ᐃᓚᐅᖃᑕᐅᓪᓗᑎᑦ, ᐊᒻᒪ ᖃᐅᔨᒪᓂᕆᔭᖏᑦ ᐊᒻᒪ ᐱᒧᒪᓂᖏᑦ ᓇᓕᒧᑦᑐᑎ ᐊᑐᕆᐊᓕᖏᓐᓄᑦ, ᑲᔪᓯᑦᑎᐊᓂᖅᓴᐅᓂᖃᕈᓐᓇᖅᑐᑦ.

ᑲᓇᑕᒥ ᓇᒻᒥᓂᕆᔭᐅᔪᑦ ᐊᒥᒐᖅᓯᓕᖅᐸᓪᓕᐊᔪᑦ ᐃᖅᑲᓇᐃᔭᕈᓐᓇᖅᑐᓂᑦ ᐊᑭᑦᑐᖃᐅᑎᓕᖅᐸᓪᓕᐊᔪᓂᑦ ᓇᒻᒥᓂᖃᖅᑐᓄᑦ. ᓈᒻᒪᒋᔭᐅᔪᑦ ᑭᖑᕝᕖᔪᓂᑦ ᐃᖅᑲᓇᐃᔭᖅᑎᑕᐅᒐᐃᒻᒪᑕ, ᓄᖅᑲᖃᑦᑕᕐᓂᖏᑦ ᐊᒻᒪ ᐅᐸᖃᑦᑕᖏᓐᓂᖏᑦ ᐊᑭᑐᔫᔪᑦ ᐱᔭᕆᐊᓕᖅᑎᑎᓪᓗᑎ ᐃᖅᑲᓇᐃᔭᖅᑎᑏᓐᓇᓂᕐᒥᑦ

ᓄᓇᕗᒻᒥ ᐱᒻᒪᕆᐅᔪᖅᑕᖃᖅᑐᖅᒪ ᐱᒻᓴᒪᕆᐅᔪᑦ ᐊᑐᕆᐊᓕᖏᑦ ᐃᓐᓄᑦᑕᐅᕙᖏᑦᑐᑦ ᑖᒃᑯᓄᖓᓪᓗᐊᖅ ᐃᓄᓐᓄᑦ, ᐃᓐᓄᑦᑕᐅᖃᑦᑕᖏᑦᑎᐊᒻᒪᕆᑦᑐᓘᓐᓃᑦ. NDMS ᑲᔪᖏᖅᓯᒪᔪᑦ ᐃᑲᔪᕐᓗᑎ ᐃᖅᑲᓇᐃᔭᖅᑎᑦᑎᔪᓂᑦ ᓄᓇᕗᒻᒥ ᓇᓂᓯᔾᔪᑎᓗᒋᑦ ᓈᒻᒪᑦᑐᓂ ᐃᖅᑲᓇᐃᔮᔅᓴᓯᐅᖅᑐᓂ ᐊᑐᐃᓐᓇᐅᔪᓂᑦ ᐃᖅᑲᓇᐃᔭᕆᐊᕆᐊᖃᑐᐃᓐᓇᖅᑐᓂᑦ.

ᐊᑦᑐᖅᑕᐅᓯᒪᖏᑦᑐᓂ ᐃᖅᑲᓇᐃᔭᖅᑎᑕᐅᖏᓗᐊᖅᑐᑦ ᐊᒻᒪ ᐃᖅᑲᓇᐃᔭᖅᑎᑕᐅᖏᓗᐊᖅᑐᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐅᕝᕙᓘᓐᓃᑦ ASD−ᓕᓐᓂᑦ. ᑲᓇᑕᓕᒫᒥᑦ, ᖃᓂᒋᔭᐸᓗᖏᓐᓃᑦᑐᑦ 500,000 ᐃᖅᑲᓇᐃᔭᕈᓐᓇᖅᑐᑦ ᐊᕐᕌᒍᓖᑦ ᐃᓐᓇᐃᑦ, ᑎᒥᒥᒍᑦ ᐊᔪᕈᑎᖃᖅᑐᓂᑦ ᐅᕝᕙᓘᓐᓃᑦ ASD−ᓕᓐᓂᑦ, ᑭᓯᐊᓂ ᐊᑕᓯᖅ ᑎᓴᒪᐅᔪᓂᑦ ᐃᖅᑲᓇᐃᔭᖅᑎᑕᐅᔪᑦ. ᖃᓄᐃᒻᒪᑦ ᑕᐃᒪᐃᑉᐸ? ᑐᑭᓯᒋᐊᕈᑎᔅᓴᖃᑦᑎᐊᖏᓐᓂᖅ, ᑐᑭᓯᓂᕐᒥᑦ ᐊᒻᒪ ᐃᖅᑲᓇᐃᔭᖃᑦᑕᖅᓯᒪᔭᖏᓐᓂᑦ.

**ᐃᖅᑲᓇᐃᔭᖅᑐᑎᑦ ᖃᓄᐃᓘᖃᑦᑕᕐᓂᖏᑦ ᐊᔾᔨᒌᖏᑦᑑᑎᐅᕙᑦᑐᑦ**

ᐅᓪᓗᒥᒨᖓᖏᑦᑐᑦ ᐊᒻᒪ ᑕᒻᒪᖅᓯᒪᔪᑦ ᐃᓱᒪᒋᔭᐅᔪᑦ ᐃᓄᒻᒥ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐅᕝᕙᓘᓐᓃᑦ ASD−ᓕᓐᓂᑦ ᑕᑯᓐᓇᓂᖅᓴᐅᕙᑦᑐᑦ ‘ᐊᔪᖅᑕᖏᓐᓂᑦ’ ᐊᔪᖏᑕᖏᓐᓂᐅᖔᖅᑐᖅ. ᐊᒥᓱᐊᖅᑎᓗᐊᖅᑐᓂ, ᐃᓕᓴᕆᕙᖏᑕᕗᑦ ᓴᖏᓂᖏᑦ ᐊᒻᒪ ᐊᔪᖏᓐᓂᖏᑦ ᑖᔅᓱᒧᖓ ᐊᔾᔨᐅᖏᑦᑐᒧᑦ ᐃᓄᒻᒧᑦ, ᑐᑭᓯᓂᕐᓗᑦᑕᐅᖅᓯᒪᓕᖅᑐᑎᑦ ᐱᔪᓐᓇᕐᓂᕆᔭᖏᓐᓂᑦ.

ᑐᓐᖓᕕᒋᓪᓗᒋᑦ ᖃᐅᔨᓴᕐᓂᕆᔭᕗᑦ, ᐃᓱᒫᓘᑕᐅᒐᔪᑦᑐᑦ ᐃᖅᑲᓇᐃᔭᖅᑎᑦᑎᔨᓄᑦ ᐃᓱᒪᒋᔭᖃᖅᑎᓪᓗᒋᑦ ᐃᖅᑲᓇᐃᔭᖅᑎᑦᑎᓂᕐᒥᑦ ᐊᒻᒪ ᐃᓄᒻᒥᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐱᖃᓯᐅᔾᔨᔪᑦ:

* ᐃᖅᑲᓇᐃᔭᑦᑎᐊᖏᓐᓂᖅᓴᐅᓕᖅᑐᑎᑦ
* ᐊᑦᑕᓇᐃᖅᓯᒪᓂᕐᒧᑦ ᐃᓱᒫᓗᒋᔭᐅᔪᑦ ᐃᖅᑲᓇᐃᔭᖅᑎᓄᑦ
* ᐱᕕᕈᔅᓴᖃᑦᑎᐊᖏᓐᓂᖅ ᑭᓱᓕᕆᔾᔪᑎᓂᓪᓗ ᐃᓕᓐᓂᐊᑎᑦᑎᓗᓂ ᐊᒻᒪ ᐃᑲᔪᖅᑕᐅᓗᓂ
* ᓇᓗᓇᖅᑐᑦ ᐅᑎᕐᓂᖏᑦ ᐃᖅᑲᓇᐃᔭᖅᑎᑕᐅᓂᕐᒧᑦ
* ᐊᑦᑐᖅᑕᐅᔪᑦ ᐃᖅᑲᓇᐃᔭᖃᑎᖏᑦ ᖃᓄᐃᓘᕐᓂᖏᓐᓄᑦ ᐊᒻᒪ ᑯᐊᐳᕇᓴᒧᑦ ᐱᖅᑯᓯᖓᓄᑦ

ᐱᓪᓚᕆᐅᔪᒥᑦ, ᐊᑐᖅᑕᐅᓯᒪᔪᓂᑦ ᖃᐅᔨᔭᐅᓯᒪᔪᑦ ᐃᖅᑲᓇᐃᔭᖅᑎᑦᑎᔨᓄᑦ ᓯᓚᕐᔪᐊᒥ ᓇᓗᓇᐃᖅᓯᓂᖅ, ᑕᐃᒪᐃᖏᓐᓇᖃᑦᑕᖅᑐᖅ, ᑖᒃᑯᐊ ᐊᐳᕈᑎᐅᓇᓱᒋᔭᐅᔪᑦ ᐱᓗᐊᖑᐊᖅᑎᑕᐅᔪᑦ ᑐᓕᖏᑦᑐᑎᓪᓘᓐᓃᑦ. ᐅᖃᖅᑕᐅᓯᒪᔪᓂᑦ ᐅᓂᒃᑳᓂᑦ ᐱᓕᕆᕕᒻᒧᑦ ᑯᐊᐳᕇᓴᒧᑦ ᐱᕙᓪᓕᐊᓂᖓ, ᐃᓱᒫᓘᑕᐅᔭᕇᖅᓯᒪᔪᑦᐃᖅᑲᓇᐃᔭᖅᑎᑦᑎᓂᕐᒥᑦ ᐃᖅᑲᓇᐃᔭᖅᑎᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐅᕝᕙᓘᓐᓃᑦ ASD−ᓕᓐᓂᑦ 42% ᖁᑦᑎᓂᖅᓴᐃᓘᓐᓃᑦ ᐊᔅᓱᕈᕈᑕᐅᕙᑦᑐᑦ ᐊᑐᖅᑕᐅᓪᓚᕆᑉᐸᑦᑐᑦ ᐃᖅᑲᓇᐃᔭᖅᑎᑕᐅᓪᓗᑎ.

ᐱᕙᓪᓕᐊᓂᖃᑦᑎᐊᖅᑐᑦ ᑲᑐᔾᔨᖃᑎᒌᖑᔪᑦ 37%−ᒥᑦ ᐃᖅᑲᓇᐃᔭᖅᑎᑦᑎᒐᔭᖅᑐᑦ ᐃᓄᒻᒥ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐅᕝᕙᓘᓐᓃᑦ ASD−ᓕᓐᓂᑦ ᐱᔾᔪᑎᒋᓪᓗᒍ ᑕᑯᓐᓇᕐᖓᑕ ᐊᔪᖏᓐᓂᐅᖓᓂ ᐊᒻᒪ ᖃᐅᔨᒪᓂᕆᔭᖏᓐᓂᑦ ᐊᔾᔨᖃᑐᐃᓐᓇᕆᐊᖃᒃᓂᖏᑦ. ᑖᒃᑯᐊ ᓇᒻᒥᓂᕆᔭᐅᔪᑦ ᓯᕗᒃᑲᑕᖅᑐᑦ ᐊᖏᓛᒥᑦ ᐊᑐᖅᐸᑦᑐᑦ ᓇᓗᓇᐃᖅᓯᓪᓗᑎ ᓈᒻᒪᓐᓂᕆᓛᕆᔭᖏᓐᓄᑦ ᐃᓄᓐᓂᑦ ᓴᖏᓂᖃᖅᑐᓂᑦ ᐃᖅᑲᓇᐃᔭᖅᑎᑦᑎᐊᕙᖃᓂᐊᕐᓗᓂ.

ᐱᖃᓯᐅᔾᔨᓂᒃᑯᑦ ᐃᖅᑲᓇᐃᔭᖅᑎᑦᑎᓂᕐᒥᑦ, ᐃᖅᑲᓇᐃᔭᖅᑎᑦᑎᔪᑦ ᓴᓇᒍᓐᓇᖅᑐᑦ ᐱᖃᓯᐅᔾᔨᓗᑎᑦ, ᐊᐅᓚᓂᖃᑦᑎᐊᖅᑐᓂᑦ ᐃᖅᑲᓇᐃᔭᖃᑎᒌᑦᑐᓂᑦ ᐃᖅᑲᓇᐃᔮᖑᒋᐊᓕᓐᓂᑦ ᐃᖅᑲᓇᐃᔭᕐᓗᑎᑦ.

**ᐱᖃᓯᐅᔾᔨᓂᕐᒥᑦ ᐃᖅᑲᓇᐃᔭᖅᑎᑦᑎᓂᕐᒥᑦ ᐱᔪᓐᓇᖅᑐᖅ**

ᐃᖅᑲᓇᐃᔭᖅᑎᑦᑎᓂᕐᒥᑦ ᐃᓱᒪᓕᐅᕐᓂᖅ ᓂᕈᐊᕐᓂᐅᒋᐊᖃᖅᑐᑦ ᐱᐅᓛᒥᑦ ᐃᓄᒧᑦ ᐃᖅᑲᓇᐃᔮᒧᑦ. ᐃᖅᑲᓇᐃᔭᖅᑎᑦᑎᓂᖅ ᐃᓄᒻᒥ ᑎᒥᒥᒍᑦ ᐊᔪᕈᑎᖃᖅᑐᒥᑦ ᐅᕝᕙᓘᓐᓃᑦ ASD−ᓕᒻᒥᑦ ᐊᔾᔨᒋᔭᖓ ᓄᑖᖑᔪᖅ ᐃᖅᑲᓇᐃᔭᖅᑎᑖᖅᑲᐅᖑᔪᑦ ᓇᒻᒥᓂᖅ ᓴᖏᓂᖃᐅᕋᓗᐊᖅᑎᓪᓗᒋᑦ, ᐊᒥᓱᓂᑦ ᐱᐅᔪᓂᑦ ᐊᓯᔾᔨᕐᓂᖃᖅᑐᑦ ᖃᓄᐃᓘᖃᑦᑕᖅᑕᖏᓐᓂᑦ ᖃᐅᔨᔭᐅᓯᒪᔪᑦ ᐃᖅᑲᓇᐃᔭᖅᑎᑦᑎᔨᓄᑦ ᐊᑐᖃᑦᑕᖅᓯᒪᔪᑦ ᐃᖅᑲᓇᐃᔭᖅᑎᑦᑎᓂᕐᒥᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᒥᑦ ᐅᕝᕙᓘᓐᓃᑦ ASD−ᓕᒻᒥᑦ.

Environics Research ᖃᐅᔨᓴᓂᕐᒧᑦ ᐅᓂᒃᑲᖏᑦ ᖁᕝᕙᓯᑦᑐᓂᑦ ᖁᕝᕙᓯᓐᓂᖃᖅᑎᑦᑎᔪᑦ ᐃᖅᑲᓇᐃᔭᖅᑎᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐅᑯᓂᖓ ᐋᖅᑭᔅᖦᓯᒪᔪᓂᑦ, ᖁᕝᕙᓯᓐᓂᕆᒋᒐᔪᑦᑕᖓ 84%:

* ᖁᕝᕙᓯᑦᑐᒥᑦ ᐱᕙᓪᓕᐊᓂᖃᕐᓂᖅ
* ᑐᓐᖓᕕᒋᔭᔅᓴᐅᔪᖅ
* ᐃᓚᐅᖃᑕᐅᓪᓗᓂ ᐃᖅᑲᓇᐃᔮᖑᔪᓂᑦ
* ᑲᔪᖏᖅᓯ,ᒪᔪᖅ
* ᐅᐸᑦᑎᐊᖃᑦᑕᖅᑐᖅ
* ᖃᐅᔨᒪᓇᓱᑦᑎᐊᖅᑐᖅ ᐃᖅᑲᓇᐃᔮᒥᑦ ᐱᐅᓂᖓᓂᑦ

ᐃᖅᑲᓇᐃᔭᖅᑏᑦ ASD−ᖃᖅᑐᑦ ᖃᐅᔨᓴᖅᑕᐅᓯᒪᔪᑦ ᐃᖅᑲᓇᐃᔭᖅᑎᑦᑎᔨᖏᑎᒍᑦ ᑕᑯᔅᓴᐅᔪᓂᑦ ᐅᑯᓂᖓ:

* ᐊᑕᖏᖅᑐᒍ ᐃᖅᑲᓇᐃᔮᒧᑦ ᐃᖅᑲᓇᐃᔭᖃᑦᑕᕐᓂᕆᔭᖓ
* ᐃᖅᑲᓇᐃᔭᕐᓂᕐᒨᖓᔪᓂᑦ ᐱᔪᓐᓇᕐᓂᖃᑦᑎᐊᖅᑐᓂ
* ᖁᕝᕙᓯᑦᑐᑦ ᑕᒻᒪᖃᑦᑕᖏᓐᓂᖓ
* ᖃᐅᔨᒪᑦᑎᐊᕐᓂᖅ ᓇᓗᓇᐃᔭᖅᓯᒪᓂᖏᓐᓄᑦ
* ᑲᒪᓂᖃᑦᑎᐊᖅᑐᖅ ᑐᓐᖓᕕᒋᔭᔅᓴᐅᓪᓗᓂᓗ
* ᐃᒻᒥᒃᑯᑦ ᐃᖅᑲᓇᐃᔭᕈᓐᓇᕐᓂᖅ

ᐃᓕᔭᐅᓯᒪᑦᑎᐊᑎᓪᓗᒋᑦ ᐃᖅᑲᓇᐃᔮᓄᑦ ᓇᓕᒧᓐᓂᖃᖅᑐᓂᑦ ᐱᔪᒪᔭᖏᓐᓂᑦ, ᐃᓄᓐᓄᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ ᐅᕝᕙᓘᓐᓃᑦ ASD ᓯᕗᒧᐊᑦᑎᐊᕈᓐᓇᖅᑐᑦ, ᐅᖓᑕᐅᔾᔨᖃᑦᑕᓂᖅᓴᐅᔪᑦ ᐃᖅᑲᓇᐃᔭᖅᑎᑦᑎᔪᒧᑦ ᓂᕆᐅᒋᔭᖏᓐᓂᑦ.

**ᐱᒻᒪᕆᐅᓂᖓ ᐱᓯᒪᑦᑎᓂᖅ**

ᐃᖅᑲᓇᐃᔭᕐᕕᐅᔪᖅ ᓄᑖᓂᑦ ᑮᓇᕐᓂᑦ ᑕᑯᖃᑦᑕᓇᖅᑐᖅ, ᐃᖅᑲᓇᐃᔭᖅᑎᐅᔪᑦ ᐊᓐᖑᒐᓱᐊᖔᖅᐸᑦᑐᑦ ᓯᕗᒧᐊᖏᖔᖅᑐᑎᑦ ᓄᑖᓂᑦ ᐃᓱᒪᒋᔭᐅᔪᓂᑦ ᐱᕙᓪᓕᐊᓂᖏᑦ ᐱᐅᓯᑎᒋᐊᖅᑕᐅᓂᖏᑦ. ᐊᔅᓱᕈᓇᕐᒥᔪᖅᑕᐅᖅ ᓴᓇᓗᓂ ᓴᖏᔪᒥᑦ ᑯᐊᐳᕇᓴᒥᑦ ᐱᖅᑯᓯᐅᔪᒥᑦ, ᐊᒥᓱᕈᕆᐊᖅᑎᑦᑎᔪᖅ ᓄᖅᑲᖃᑦᑕᖅᑐᓂᑦ.

ᓄᖅᑲᑦᑕᕐᓂᐅᒐᔪᑦᑐᑦ ᐃᖅᑲᓇᐃᔭᖅᑎᓄᑦ ᐱᓕᕆᕕᐅᔪᓂᑦ ᓄᓇᕗᒻᒥ 22%. ᐊᒥᓱᑦ ᓄᖅᑲᖃᑦᑕᑎᓪᓗᒋᑦ ᐊᑭᑐᔪᑦ ᓇᒻᒥᓂᕆᔭᐅᔪᓂᑦ: ᐃᓕᓐᓂᐊᖅᑎᑕᐅᓂᖏᑦ ᐃᖅᑲᓇᐃᔭᖅᑎᑖᖅᑲᐅᖑᔪᑦ, ᐅᐸᖏᑦᑐᓄᑦ ᐃᖅᑲᓇᐃᔭᐃᓐᓇᕐᓂᖅ ᐃᖅᑲᓇᐃᔭᖅᑎᑖᖅᑲᐅᖑᔪᖅ ᓱᑲᑦᑎᒋᐊᖅᑐᒍ ᐃᖅᑲᓇᐃᔭᖃᑦᑕᓂᕐᒧᑦ ᐊᑯᓂᐅᔪᖅ ᐱᓕᕆᔾᔪᑎᓂᓪᓗ. ᑕᑯᓐᓇᖅᑐᒍ, ᓄᖅᑲᖅᑐᑦ ᑭᖑᕕᖅᑕᐅᖃᑦᑕᕐᓂᖏᑦ ᖁᕝᕙᓯᓐᓂᖏᑦ ᐃᖅᑲᓇᐃᔭᖅᑎᓄᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ ᐅᕝᕙᓘᓐᓃᑦ ASD ᑎᑎᖅᑕᐅᓯᒪᔪᖅ ᐊᖅᑎᓂᖅᓴᒥᑦ, 7%−ᑐᐃᓐᓇᕐᒥᑦ.

**ᐱᒻᒪᕆᐅᓂᖓ ᑕᑎᒋᔭᐅᔪᓐᓇᕐᓂᖅ**

ᑲᓇᑕᒥ ᑮᓇᐅᔭᓕᕆᓂᕐᒧᑦ ᔭᒐᐃᕙᑦᑐᑦ ᒥᔅᓴᐅᓴᑦᑕᐅᔪᑦ 16. ᐱᓕᐊᓂᑦ ᐊᕐᕌᒍᑕᒫᑦ ᐅᐸᖃᑦᑕᖏᓐᓂᖏᓐᓄᑦ. ᑐᓐᖓᕕᖃᖅᑐᖅ ᐱᓕᕆᓂᐅᔪᒧᑦ, ᐃᖅᑲᓇᐃᔭᖅᑎᐅᔪᖅ ᐃᖅᑲᓇᐃᔭᕆᐊᖏᒐᐃᒻᒪᑦ ᔭᒐᐃᓂᐅᔪᓐᓇᖅᑐ ᓇᒻᒥᓂᕆᔭᐅᔪᒧᑦ, ᐃᖅᑲᓇᐃᔭᑦᑎᐊᖏᓐᓂᖅᓴᐅᓕᕐᓗᑎ, ᓈᒻᒪᓴᖏᑦᑐᑦ ᐱᔨᑦᑎᖅᑕᐅᔪᑦ ᑭᖑᕙᖅᑐᓘᓐᓃᑦ ᐅᓪᓗᖓᓂ ᐃᓱᓕᕝᕕᔅᓴᖏᓐᓂᑦ; ᐊᑕᖏᖅᑐᑎᑦ ᐊᑦᑐᐃᓂᖃᖅᑐᑦ ᖃᓄᐃᓘᖃᑦᑕᕐᓂᖏᓐᓄᑦ ᐊᒻᒪ ᑮᓇᐅᔭᓕᐅᕐᓂᖏᓐᓄᑦ.

86% ᐃᓄᐃᑦ ᑎᒥᒥᒍᑦ ᐊᔪᕈᑎᖃᖅᑐᑦ ᖁᕝᕙᓯᓐᓂᖏᑦ ᓇᓕᒧᖃᑎᒋᔭᖏᑦ ᐅᐸᖃᑦᑕᓂᖅᓴᐅᓪᓗᑎᓪᓘᓐᓃᑦ ᐃᓄᑐᐃᓐᓇᕐᓂᑦ ᐊᔪᕈᑎᖃᖏᑦᑐᓂᑦ ᐃᖅᑲᓇᐃᔭᖃᑎᖏᓐᓂᑦ.

ᑲᓇᑕᐅᑉ ᒐᕙᒪᒃᑯᖏᑦ ᒥᔅᓴᐅᓴᑦᑕᖏᑦ ᐊᑕᐅᓯᖅ ᐊᑐᓂ 68−ᖑᔪᓂᑦ ᐃᖅᑲᓇᐃᔭᖅᑎᓂᑦ 2010−ᒥ ᐋᓐᓂᓚᐅᖅᑐᑦ ᑦᑕᓇᖅᑐᒦᓚᐅᖅᑐᓘᓐᓃᑦ ᐃᖅᑲᓇᐃᔭᖅᑐᑎᑦ ᐊᒻᒪ ᐃᖅᑲᓇᐃᔭᖅᑎᓄᑦ ᐋᓐᓂᑐᖅᓯᐅᑎᑖᓚᐅᖅᑐᑦ ᑕᐃᒪᐃᓐᓂᖓᓄᑦ. ᐃᑉᐱᓐᓂᐊᓂᒃᑯᑦ ᐋᓐᓂᕈᑎᑐᐃᓐᓇᐅᖏᓚᖅ ᐃᖅᑲᓇᐃᔭᖅᑎᒧᑦ, ᐊᐅᓚᑦᑎᔨᒧᑦ, ᐊᒻᒪ ᐃᖅᑲᓇᐃᔭᖃᑎᖏᑦ, ᓴᖅᑮᑦᑕᐅᑎᒋᔪᖅ ᐅᐸᖃᑦᑕᖏᓐᓂᕐᒥᑦ ᐊᓯᖏᓐᓄᑦᑕᐅᖅ ᐱᕕᔅᓴᐅᔪᑦ ᐊᒻᒪᓗ ᑮᓇᐅᔭᓕᕆᓂᕐᒧᑦ ᐊᑦᑐᖅᑕᐅᔪᑦ ᒪᒥᑉᐸᓪᓕᐊᒐᓱᑦᑎᓪᓗᒍ.

ᐃᓚᖓᑦ ᐊᐱᖅᑯᑎᐅᒐᔪᑦᑐᖅ ᐊᐱᖅᑯᑕᐅᔪᖅ ᐃᖅᑲᓇᐃᔭᖅᑎᑦᑎᔪᓄᑦ ᐃᓱᒪᒋᔭᖃᖅᑐᑦ ᐃᖅᑲᓇᐃᔭᖅᑎᑦᑎᓗᑎ ᐃᓄᒻᒥ ᑎᒥᒥᒍᑦ ᐊᔪᕈᑎᖃᖅᑐᒥᑦ ᐅᕝᕙᓘᓐᓃᑦ ASD−ᓕᒻᒥᑦ “ᐃᖅᑲᓇᐃᔭᖅᑎᒍ ᐊᑦᑕᓇᐃᖅᓯᒪᓂᐊᖅᑳ?” ᑭᐅᔾᔪᑎᖓ: “ᐊᔾᔨᖓᑎᑐᑦ ᐊᑦᑕᓇᖏᑦᑐᖅ, ᐊᑦᑕᓇᖏᓂᖅᓴᐅᖏᒃᑯᓂ, ᐊᓯᖏᓐᓄᑦ ᐃᕝᕕᑦ ᐃᖅᑲᓇᐃᔭᖅᑎᖏᓐᓄᑦ.”

98% ᐃᓄᐃᑦ ᑎᒥᒥᒍᑦ ᐊᔪᕈᑎᖃᖅᑐᑦ ᖁᕝᕙᓯᓐᓂᖃᓚᐅᖅᑐᑦ ᐊᑐᖅᑕᐅᒐᔪᑦᑐᓂᑦ ᐱᐅᓂᖅᓴᒥᓪᓘᓐᓃᑦ ᐃᖅᑲᓇᐃᔭᓂᕐᒧᑦ ᐊᑦᑕᓇᐃᖅᓯᒪᓂᕐᒧᑦ ᓴᓂᐊᓂ ᐊᔪᕈᑎᖃᖏᑦᑐᓂᑦ ᐃᖅᑲᓇᐃᔭᖃᑎᖏᓐᓂᑦ.

**ᐊᑐᖅᑕᐅᓂᖏᑦ ᑯᐊᐳᕇᓴᒧᑦ ᐱᖅᑯᓯᖏᑦ ᐊᒻᒪ ᐃᖅᑲᓇᐃᔭᖅᑎᖏᑦ**

ᐃᖅᑲᓇᐃᔮᖓᓄᑦ ᖃᓄᐃᓘᖃᑦᑕᕐᓂᖓ ᑕᑯᓐᓇᖅᑕᐅᓗᐊᕋᓗᐊᖅᑎᓪᓗᒍ ᖃᐅᔨᓴᕐᓂᐅᖃᑦᑕᖅᓯᒪᔪᓂᑦ ᐃᖅᑲᓇᐃᔭᖅᑎᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ, ᐱᒻᒪᕆᐅᔪᖅ ᐃᓱᒪᒋᓗᒍ ᖃᓄᖅ ᐱᖃᓯᐅᔾᔨᓂᖅ ᐃᖅᑲᓇᐃᔭᖅᑎᑦᑎᓂᕐᒥᑦ ᐊᑦᑐᐊᐃᓂᖃᕐᒪᖔᑦ ᐊᓯᖏᓐᓂ ᐃᖅᑲᓇᐃᔭᖃᑎᖏᓐᓂᑦ.

ᐃᓚᒋᔭ.ᐅᔪᑦ ᐱᓕᕆᐊᖃᖃᑦᑕᖅᑐᑦ ᐱᖃᓯᐅᔾᔨᓂᕐᒥᑦ ᐃᖅᑲᓇᐃᔭᖅᑎᑦᑎᓂᕐᒥᑦ ᐅᓂᑦᑳᓕᐅᒐᔪᖃᑦᑕᖅᑐᑦ ᐅᐱᒍᓱᓐᓂᕋᖅᑐᑎᑦ ᐃᖅᑲᓇᐃᔭᕐᕕᒻᒦᒋᐊᔅᓴᖅ ᐅᐱᒋᔭᖃᖅᑐᓂᑦ ᐱᖃᓯᐅᔾᔨᓂᕐᒥᑦ. ᐱᔪᒥᓇᒻᒪᕆᑦᑐᒥ 73% ᑖᒃᑯᓂᖓ ᐃᖅᑲᓇᐃᔭᖅᑏᑦ ᐅᖃᖃᑦᑕᖅᑐᑦ ᐊᖏᖃᑎᖃᑦᑎᐊᖅᑐᑎᑦ ᖅᑲᓇᐃᔭᖅᑎᖅᑲᐅᖑᔪᖅ ᐊᓯᖏᑎᑐᑦ ᐃᖅᑦᑲᓇᐃᔭᕐᓂᖃᖅᑐᓂ ᑲᑐᔾᔨᖃᑎᒌᖑᔪᒥ.

ᐃᓄᐃᑦᑕᐅᖅ ᐱᓕᕆᕕᓐᓅᖃᑦᑕᕈᒪᔪᑦ ᑕᑯᔅᓴᐅᑎᑦᑎᔪᓂᑦ ᓄᓇᓕᖏᓐᓂᑦ ᐊᒻᒪ ᐱᐅᓯᑎᒋᐊᖅᑕᐅᓗᑎᑦ ᐃᓅᓇᓱᐊᕐᓂᖏᑦ ᐃᓚᖏᓐᓂᑦ. ᐱᕕᔅᓴᖃᖅᑎᑕᐅᓐᓂᕈᓂ ᓇᒻᒥᓂᕆᔭᐅᔪᒥᑦ ᐃᓚᐅᖃᑕᐅᔪᒥ ᐱᖃᔨᐅᔾᔨᔪᓂᑦ ᐃᖅᑲᓇᐃᔭᖅᑎᑦᑎᓂᕐᒥᑦ, ᐃᒪᐃᓐᓂᐊᖅᑐᑦ.

2013 ᖃᐅᔨᓴᕐᓂᐅᓯᒪᔪᖅ ᓇᓗᓇᐃᖅᓯᓯᒪᔪᑦ ᑕᒪᓐᓇ ᓱᓕᑦᑎᐊᖅᑐᓂ: 92% ᐃᓄᐃᑦ ᐃᓱᒪᒋᔭᖃᖅᑐᑦ ᑎᒥᐅᔪᓂᑦ ᐃᖅᑲᓇᐃᔭᖅᑎᑦᑎᓂᕐᒥᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ ᐱᐅᔅᓴᓂᖅᓴᐅᔪᑦ ᓴᓂᐊᓂ ᐊᑭᑦᑐᕋᐅᑎᖃᑎᖏᓐᓂᑦ ᐊᒻᒪ 87% ᐃᓄᐃᑦ ᓇᓗᓇᐃᖅᓯᔪᑦ ᐱᓕᕆᖃᑎᖃᖔᕈᒪᓪᓗᑎ ᑎᒥᐅᔪᓂᑦ ᐃᖅᑲᓇᐃᔭᖅᑎᑦᑎᖃᑦᑕᖅᑐᓂᑦ ᐃᓄᓐᓂᑦ ᑎᒥᒥᒍᑦ ᐊᔪᕈᑎᖃᖅᑐᓂᑦ.

**ᓇᓗᓇᐃᖅᓯᓂᖅ ᐱᖃᓯᐅᔾᔨᓂᖅ ᐱᔪᓐᓇᕐᖓᑦ**

ᐊᐱᕆᓯᒪᔭᕗᑦ ᐃᖅᑲᓇᐃᔭᖅᑎᑦᑎᔪᑦ ᐊᑐᖃᑦᑕᖅᑐᓂᑦᐱᖃᓯᐅᔾᔨᔪᓂᑦ ᐃᖅᑲᓇᐃᔭᖅᑎᑦᑎᓂᕐᒥᑦ ᐃᖅᑲᓇᐃᔭᕐᕕᖏᓐᓂᑦ ᐊᑐᖃᑦᑕᖅᓯᒪᔭᖏᓐᓂᑦ. ᐅᕝᕙᐅᑯᐊ ᐅᖃᐅᓯᕆᓚᐅᖅᑕᖏᑦ. ¾−ᐸᓗᖏᑦ ᖃᑯᐅᔨᓴᓂᕐᒥᑦ ᑭᐅᔪᓂᑦ ᐅᖃᖅᑐᑦ ᐃᖅᑲᓇᐃᔭᖅᑎᑦᑎᓂᖅ ᐃᓄᓐᓂᑦ ᐊᔪᕈᑎᖃᖅᑐᓂᑦ ᐊᒻᒪ ASD ᓱᓕᔪᒥᑦ ᐱᐅᔪᒥᑦ ᐊᑐᕐᓂᐅᓯᒪᔪᖅ ᐊᑕᐅᓯᕐᓘᓐᓃᑦ ᐅᖓᑕᐅᔾᔨᓯᒪᔪᖅ ᓂᕆᐅᒋᔭᐅᔪᓂᑦ.

ᐊᖏᔪᒥᑦ ᖃᐅᔨᔾᔪᑎᑕᖃᖅᑐᖅ ᐃᖅᑲᓇᐃᔭᖅᑎᑦᑎᓂᕐᒥᑦ ᑎᒥᒥᒍᑦ ᐊᔪᕈᑎᖃᖅᑐᓄᑦ ᐊᒻᒪ ASD ᓄᖅᑲᖃᑦᑕᖅᑐᓂᑦ ᖃᑦᑏᓐᓇᕈᕆᐊᖅᑎᑦᑎᔪᖅ, ᐅᐸᖃᑦᑕᕐᓂᖏᑦ ᐱᐅᓯᒋᐊᖅᑐᑎᑦ ᐊᒻᒪ ᓇᓪᓕᐊᓂᑐᐃᓐᓇᖅ ᒪᕿᒪᑭᒃᑭᓐᓄᓂ ᐱᐅᓯᑎᑦᑎᒋᐊᖅᑐᓂᓘᓐᓃᑦ ᑎᒥᐅᔪᒥᑦ ᖃᓄᐃᓘᕐᓂᕆᔭᖓᓂᑦ. ᐊᓯᖏᑦ ᐃᖅᑲᓇᐃᔭᖅᑏᑦ ᐊᒻᒪ ᐱᔨᑦᑎᖅᑕᐅᔪᑦ ᐱᖃᓯᐅᔾᔨᖃᑦᑕᖅᑐᓂᑦ ᐃᖅᑲᓇᐃᔭᖅᑎᑦᑎᓂᕐᒥᑦ ᑕᒪᒃᑭᓐᓂᑦ ᐅᓂᒃᑳᓂᑦ ᐱᐅᔪᓂᑦ ᐃᓱᒪᒋᔭᐅᔪᓂᑦ ᐊᑐᖅᑕᐅᔪᓂᓪᓗ.

ᓄᓇᕗᒻᒥ ᑎᒥᒥᑎᒍᑦ ᐊᔪᕈᑎᖃᖅᑐᒧᑦ ᒪᑭᒪᓇᓱᐊᖅᑏᑦ ᑎᒥᖓᑦ ᑲᑎᓐᖓᖃᑎᖃᖅᑐᑦ ᐱᔪᓐᓇᕐᓂᖃᖅᑐᓂᑦ ᐃᖅᑲᓇᐃᔮᑖᕋᓱᐊᖅᑐᓂᑦ ᐱᕙᓪᓕᐊᓂᖃᖅᑐᓄᑦ ᐃᖅᑲᓇᐃᔭᖅᑎᑦᑎᔪᓄᑦ ᐃᓐᓄᑦᑕᐅᓯᒪᖏᑦᑐᓂᑦ ᐃᓐᓄᑦᑕᐅᔭᕆᐊᓕᓐᓂᑦ. RWA−ᑯᑦ ᐃᑲᔪᓱᖅᑐᑦ ᐃᖅᑲᓇᐃᔭᖅᑎᑦᑎᔪᓂᑦ ᐃᖅᑲᓇᐃᔭᖅᑎᑕᐅᕙᓪᓕᐊᓂᒃᑯᑦ ᐅᖓᑖᓄᓪᓗ, ᓈᒻᒪᓛᓂᑦ ᐱᓂᐊᕐᖓᑕ ᑕᒪᒃᑭ ᑎᒥᐅᔪᖅ ᐊᒻᒪ ᐃᖅᑲᓇᐃᔮᑖᕋᓱᐊᖅᑐᖅ. ᖃᓄᖅᑑᓂᒃᑯᑦ, ᐃᖅᑲᓇᐃᔮᓂᑦ ᕿᓂᖅᑐᑦ ᓇᓂᓯᓗᑎ ᓇᓕᒧᓐᓂᖃᖅᑐᓂᑦ ᓴᖏᓂᖏᓐᓄᑦ, ᐊᒻᒪ ᐃᖅᑲᓇᐃᔭᖅᑎᑦᑎᔪᖅ ᐊᔪᖏᓐᓂᓕᒻᒥᑦ ᐱᓂᐊᖅᑐᓂ ᐊᒻᒪ ᐃᖅᑲᓇᐃᔭᖅᑎᑦᑎᐊᕙᓐᓂᑦ ᐱᐅᓯᑎᑦᑎᒋᐊᕐᓗᑎ ᐊᑐᖃᑦᑕᖅᑕᖏᓐᓂᑦ.

1. ᐱᔭᐅᔪᑦ ᑐᓂᐅᖅᑲᖅᑕᐅᔪᓂᑦ ᓴᓇᔭᐅᔪᑦ Ready Willing & Able [↑](#footnote-ref-1)